bråtestorkenebb
Store norske leksikon,Biologi,Planteriket,Dekkfrøete planter,Tofrøbladete planter,Storkenebbordenen,Storkenebbfamilien,Storkenebbslekta
Bråtestorkenebb er en ettårig eller toårig plante i storkenebbfamilien som blir inntil 50 cm høy. Blomstene er en til to centimeter i diameter og blåfiolette. Plantene er håra, både av lange hår og kjertelhår.
Frøspiring Dette er en art med særegne krav til frøspiring; før frøene spirer trenger de oppvarming som ofte innebærer skogbrann eller unntakvis varme lier der solinnstråling kan gi høy nok temperatur. Denne strategien tilsier at frøene kan overleve lenge i jorda før den nødvendige temperaturen oppstår. Voksested og utbredelse Bråtestorkenebb forekommer ganske sjelden på Østlandet fra Østfold langs kysten til Larvik og Tvedestrand og så inn til Sør-Aurdal, Rollag, Øyer og Elverum. I tillegg er den funnet i Mosvik i Trøndelag. Verdensutbredelsen er Europa og vestlige Asia. Les mer i Store norske leksikon storkenebbfamilien